Houdini (երգ, Դուա Լիպա)

**«Houdini»**, բրիտանացի երգչուհի Դուա Լիպայի երգը, որը թողարկվել է 2023 թվականի նոյեմբերի 10-ին «Warner Records» լեյբլի կողմիցորպես երգչուհու երրորդ ստուդիական ալբոմի առաջատար սինգլ։

## Պատմություն
Ավելի վաղ՝ 2023 թվականին, Դուա Լիպան հայտարարել էր, որ իր երրորդ ստուդիական ալբոմը թողարկվելու է 2024 թվականին՝ նոր հնչողությամբ, որում ինքը հեռանում է դիսկոյից և ավելի շատ կենտրոնանում է 1970-ականների պսիխոդելիայի վրա։ 2023 թվականի հոկտեմբերին Instagram-ում իր բոլոր գրառումները ջնջելուց հետո Լիպան տեղադրել է իր կարմիր մազերով լուսանկարը՝ «Կարոտո՞ւմ ես ինձ» խորագրով։ Հոկտեմբերի 27-ին նա հրապարակել է ատամների արանքում պահված բանալու խոշոր պլանով լուսանկարը՝  «Բռնիր ինձ կամ ես կհեռանամ» մակագրությամբ։ Երգի թողարկումից առաջ Լիպան իր նախորդ ալբոմների շապիկները փոխարինել է սթրիմինգային ծառայությունների կալեյդոսկոպիկ տարբերակներով։

Լիպան 2023 թվականի հոկտեմբերի 31-ին սոցիալական ցանցերի իր էջերում տեղադրել է երգի թիզերը՝ գրառման մեջ ակնարկելով երգի անունը։ Թվերի վերադասավորված համադրությունը նշանակում է «Houdini» անվանումը՝ իլյուզիոնիստ Հարրի Հուդինիի անունով, որը մահացել է 1926 թվականի հոկտեմբերի 31-ին։ Լիպայի երկրպագուները զուգահեռներ են անցկացրել նաև բրիտանացի երգչուհի Քեյթ Բուշի համանուն երգի հետ (1982 թվականին), որի ալբոմի շապիկը նույնպես կապվում է Հուդինիի հետ՝ ներկայացնելով բանալին նրա բերանում։

## Արձագանքներ
Թողարկումից հետո «Houdini»-ն արժանացել է քննադատների հավանությանը։ The Independent-ից Հելեն Բրաունը երգին տվել է 5 աստղից 5-ը՝ նշելով, որ թեև «տեքստում ինչ-որ հիմարություն կա, ...փոփ երաժշտությունը պեդանտիզմի տեղ չէ, հատկապես երբ խոսքը վերաբերում է երգչուհուն, որի «Levitating» սինգլը, որը դարձել է համավարակի ժամանակների հիթ, ստիպել է նրան ծիծաղել ծանրության ուժի վրա», *[[New Musical Express|NME]]*-ից Ռիան Դեյլին երգին տվել է 5 աստղից 4-ը՝ գրելով, որ «թեև նա փոխում է իր ձայնային որակը, կա մի կողմ, որում Դուան անփոփոխ է. նա մեզ տալիս է վստահությամբ լի բոպեր, որոնք օգնում են մեզ բացահայտել մեր լավագույն կողմերը, նույնիսկ եթե  երեք րոպեով»։ The Guardian-ից Բեթսի Ռիդը նույնպես երգին տվել է 5 աստղից 4-ը՝ ասելով, որ «նա անզուսպորեն գրավում է, բայց չի վանում, և ավելի համոզիչ աշխատանք է կատարում վինտաժային հնչյունների հանդեպ իր սերը ադամանդի պես հղկված փոփ երգերի հետ համատեղելու համար, քան «Future Nostalgia»-ն»։ Լիպայի համար փոփ աստղ լինելը, անկասկած, գլխավոր իրադարձությունն է, և «Houdini»-ն ոչ մի վտանգ չի ներկայացնում նրա գերիշխանության համար»։

«Clash» ամսագրի համար հոդվածում Ռոբին Մյուրեյը նշել է, որ այս երգում «Դուա Լիպան անում է այն, ինչ իր մոտ ստացվում է լավագույնը՝ փայլուն, արևով ողողված փոփ աստղ, որը ցանկանում է տիրել հսկայական տարածություններում»։ *[[Pitchfork (կայք)|Pitchfork]]*-ից Շաադ Դ’Սուզան նշել է, որ երգը «անիվ չի հորինում. Լիպան ծաղրում է տղամարդուն՝ ապացուցելով, որ նա արժանի է իր ուշադրությանը՝ հանդուգն և անխոցելի «*Future Nostalgia*» ռեժիմով։ Բայց Քևին Փարքերի և Դենի Լ. Հարլի՝ որպես պրոդյուսեր հանդես գալը երգին տտվել են դրայվ և խելահեղ կայծ, որն այդքան պակասում էր Լիպայի ակումբային թրեքներին»։

### Տարեկա ամփոփիչ ցանկեր

## Երգացանկ

* **Ձայներիզ / CD / թվային ներբեռնում / սթրիմինգ**
# "Houdini" – 3:05

* **Digital download – extended edit**
# "Houdini" (extended edit) – 5:53

* **Streaming – extended edit**
# "Houdini" (extended edit) – 5:53
# "Houdini" – 3:05

* **Digital download – Adam Port mix**
# "Houdini" (Adam Port mix) – 3:22

* **Streaming – Adam Port mix**
# "Houdini" (Adam Port mix) – 3:22
# "Houdini" – 3:05
# "Houdini" (extended edit) – 5:53

* **7-inch single**
# "Houdini"
# "Houdini" (instrumental)

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Դուա Լիպայի երգեր
Կատեգորիա:Երգեր այբբենական կարգով